Eksisterende holdninger til tvillinger og skoleplacering | Tvillinger.Info
Følgende begrundelser for at placere tvillinger i hver sin klasse nævnes i de eksisterende undersøgelser af forældre og skolelæreres holdninger:
Styrkelse af tvillingernes individuelle identitet
Styrker deres individuelle venskaber og sociale færdigheder
Styrker deres sproglige udvikling
Minimerer indbyrdes afhængighed
Forhindre dominans / at de begrænser hinanden
Forhindre negativ konkurrence
Forhindrer forstyrrende adfærd
Tager bedre hensyn til deres evt. evnemæssige forskelle
Følgende begrundelser for at placere tvillinger i samme klasse nævnes i de eksisterende undersøgelser af forældre og skolelæreres holdninger:
Give hinanden støtte
Sikre samme undervisningsmæssige muligheder og erfaringer
Har glæde af deres tvillingeskab og trives i det
For at undgå ”distress” ved placering i hver sin klasse
Undgå at placering i hver sin klasse går ud over deres læring
Det er værd at bemærke, at begrundelserne for at sætte tvillinger i hver sin klasse er mere forskelligartede, hvorimod begrundelserne for samme klasse primært centrerer sig omkring tvillingernes følelsesmæssige bånd.
Tvillingers egne holdninger til at gå i hhv. hver sin eller samme klasse er kun blevet klarlagt i to undersøgelser. Her fandt begge, at majoriteten af tvillinger foretrak, at gå i samme klasse.
I en eller anden udstrækning er der i den vestlige verden opstået en forestilling om, at tvillingeskabet er en risikofaktor i det enkelte barns udvikling og at skoleplacering kan være den intervention, der sikre tvillinger en sund individuel udvikling. Enhver intervention må nødvendigvis være gavnlig og ikke skadelig for det enkelte barns udvikling. Desværre er der ingen evidens for, at der er de fordele ved hver sin klasse, som holdningerne afspejler, og spørgsmålet om tvillingeskabet som en evt. ressource i forbindelse med skolestart lader primært til at fokusere på et følelsesmæssige bånd – mon ikke der er andre ressourcer også i forhold til deres individuelle identitet?
Dette indlæg blev udgivet i Skolebarn og tagget Adskillelse, Hver sin klasse, Præferencer, Samme klasse, Skolestart af Helle Birkholm-Buch. Bogmærk permalinket.